कुछ किस्म के पदार्थों पर जस्ता चढ़ाने के लिये शीतक या विद्युत्मुलम्मा प्रक्रिया आजकल काम में आती है। इस विधि के लाभ ये हैं : 

1. जस्ते के उपयोग में मितव्ययिता; 

2. लेप की वांछित मोटाई पर एक सीमा तक नियंत्रण; 

3. शुद्ध जस्ते के लेप का चढ़ना; 

4. इस्पात की कमानी जैसी वस्तुओं के लिये, जो उष्ण विधि में पिछले जस्ते के ताप से प्रभावित हो सकती है, इसकी उपयुक्तता तथा 

5. सपाट सतह के लेप में विकृत और टेढ़ा मेढ़ा होने का अभाव, जैसा उष्ण विधि में देखा जाता है।

इस विधि के दोष ये हैं: 

1. उष्ण विधि की अपेक्षा अधिक समय का लगना, 

2. मोटे अस्पंजीय लेप प्राप्त करने में कठिनता, 

3. उष्ण मुलम्मे की तरह लेप का चमकदार न होना, 

4. ठीक ठीक लेप प्राप्त करने में उष्ण विधि की अपेक्षा अधिक सावधानी बरतने की आवश्यकता और अधिक कठिनाइयों का सामना पड़ना तथा 
5. जलाभेद्य बर्तनों के निर्माण में विद्युद्विश्लेष्य विधि का झलाई में उतना प्रभावशाली न होना जितना उष्ण विधि का। सभी विद्युद्विश्लेषिक विलयनों का आधार ज़िंकसल्फेट है।

विद्युत-अपघटनी यशदलेपन
जस्ती लेप की आयु
जस्ती लेप का परीक्षण और उसके दोष
यशदी इस्पात